चूहा गैलेक्सियाँ
चूहा गैलेक्सियाँ (Mice Galaxies) या ऍनजीसी 4676 (NGC 4676) पृथ्वी से 29 करोड़ प्रकाशवर्ष दूर स्थित दो सर्पिल गैलेक्सियों का एक जोड़ा है जो एक-दूसरे से टकराने और विलय होने की प्रक्रिया कर रहीं हैं। पृथ्वी की सतह से देखने पर यह आकाश में कोमा बेरेनाइसीस तारामंडल में दिखती हैं। इनका नाम "चूहा" इसलिए पड़ा क्योंकि एक-दूसरे पर भयंकर गुरुत्वाकर्षक खींचाई करने से ज्वारभाटा बल ने एक लम्बी दुम की आकृति वाला ढांचा बना दिया है।